Nőtt a támogatás, mégis kevesebben vágják ki a szőlőt - Hírek - Magyar Államkincstár Kifizető Ügynöksége
Nőtt a támogatás, mégis kevesebben vágják ki a szőlőt - Hírek
Megjelenés: 2008.10.03. 12:13 Utolsó módosítás: 2009.10.15. 16:15
Nőtt a támogatás, mégis kevesebben vágják ki a szőlőt
Befejeződött az idén augusztus 14. és 21. között - az erre megszabott időszakban - benyújtott szőlőkivágási támogatási kérelmek adminisztratív ellenőrzése a Mezőgazdasági és Vidékfejlesztési Hivatalnál (MVH).
A beérkezett 5398 kérelemben összesen 3400 hektár szőlőültetvény kivágásához igényeltek támogatást. Ezek az adatok mind a kérelmek számát, mind a területnagyságát tekintve 15-20 százalékkal elmaradnak a tavalyiaktól. Az elsődleges ellenőrzés nyomán 490 hiánypótlásra felszólító levelet küldött ki a hivatal. A kérelmek leggyakoribb fogyatékossága, hogy a bérelt területen szőlőt művelő gazdálkodó nem kért nyilatkozatott a tulajdonostól/tulajdonosoktól arról, hogy kivághatja a szőlőt, noha ez elengedhetetlen feltétele a támogatás elnyerésének. Volt olyan kérelmező, akinek nem volt bankszámlaszáma, másoknál a kérelemben feltüntetett helyrajzi számok nem egyeztek a hegybíró által kiállított hatósági bizonyítványon szereplő helyrajzi számokkal.
Az eddig elutasított kérelmek száma 155 darab. Ezeket vagy a benyújtásra megszabott időszak előtt, illetve az után adták postára, vagy a kérelem több, nem összefüggő területre vonatkozott, vagy nem volt hegybíró által kiállított hatósági bizonyítvány, mert kérelmező nem adott le szüreti jelentést.
A kérelmek háromnegyede esetében már a helyszíni ellenőrzés is megtörtént. Ezek célja annak a megállapítása, hogy valóban művelt szőlőre kéri-e a támogatást az igénylő.
A 2007/2008. borpiaci-évi 2000 hektárral szemben, a most, a 2008-2009-as borpiaci évben indult három éves EU-szőlőkivágási program keretében Magyarország számára az idén 5116 hektár a támogatással kivágható keret, de csak 3400 hektárnyi a beérkezett igény, ami jóval a várt alatt maradt. A három év alatt pedig összesen 6821 hektár szőlőültetvény kivágáshoz nyújtható támogatás.
Az EU a 2008/2009 borpiaci évben összesen 464 millió eurót, a következő esztendőben 334 millió eurót, 2010/2011-ben pedig 276 millió eurót biztosít a szőlőkivágások támogatására. Az augusztus elején életbe lépett borreform a korábbi évekkel ellentétben valamennyi szőlőtermesztő tagország számára kötelezővé tette a szőlőkivágási támogatás meghirdetését.
Ha a beérkező igények meghaladják az unió egészére megszabott összesített keretet, akkor megváltozik a támogatás kifizetésének módja. Eddig jóváhagyott kérelem esetén az kapott előbb pénzt, akinek előbb érkezett be kérelme. Amennyiben a tagállamok együttes igénye túllépi a fentebb említett kereteket, akkor visszaosztásról dönt az unió illetékes bizottsága, s minden tagállam arányosan kevesebb forrást kap a támogatáshoz.
Magyarország a többi tagállammal egyetemben október 15-ig jelenti Brüsszelnek, hogy mennyi a támogatási igény a brüsszeli bizottság pedig az összesített adatok alapján november 15.-ig határoz arról, hogy lesz-e visszaosztás, vagy sem. Csak e döntésről szóló értesítés után adhatók ki a kivágási engedélyek.
Az esetleg csökkentett keretből először azok jóváhagyott igényeit kell kielégíteni, akik a teljes szőlőterületet kivágják és a rendelet hatályba lépésének időpontjában már betöltötték az 55.-ik életévüket. A többi kérelmező jóváhagyott kérelem esetén is csak akkor kaphat támogatást, ha ezek az igények nem merítik ki a keretet.
A hektáronkénti támogatás mértéke - ami az átlagos borkihozataltól (hl/ha) függ - egyébként 20 százalékkal magasabb, mint a 2007/2008. évi.
Támogatás mértéke (€/ha)
Hektáronkénti átlagos borkihozatal (hl/ha)
2008/2009. borpiaci évben jóváhagyott kérelmek
2009/2010. borpiaci évben jóváhagyott kérelmek
2010/2011. borpiaci évben jóváhagyott kérelmek
>20 és <30
>30 és <40
>40 és <50
>50 és <90
>90 és <130
>130 és <160
Az euróban megállapított támogatási összeget az európai fizetőeszköz 2008 július 1-i árfolyamán kell átszámítani forintra.